stanford-oval/wikipedia huggingface dataset:
ג'ון הנבל (סדרת טלוויזיה)
צוות השחקנים והדמויות

| --- | --- |
 עונה 1 ראשי קוני בריטון - דברה ניואל, מעצבת פנים עשירה ומצליחה בעלת חברת העיצוב "מדיירה", שמחפשת אהבה ביישומי היכרויות שונים לאחר ארבעה נישואים כושלים.  אריק באנה - ג'ון מיהאן, נוכל בעל היסטוריית פיתוי ורימוי נשים שמתחזה לרופא מרדים מוסמך.  ג'ונו טמפל - ורוניקה ניואל, בתה הגדולה של דברה.  ג'וליה גארנר - טרה ניואל, בתה הצעירה של דברה. משני ג'ין סמארט - ארלן הארט, אמה של דברה.  קייקו אגנה - ננסי, עמיתתה של דברה לעבודה.  ג'ייק אייבל - טריי, בנה של דברה ואחיהן הגדול של ורוניקה וטרה.  קווין זגרס - טובי סלרס, אחיינה של דברה.  ג'ף פרי - מייקל אוניל  ג'ולי דרזין  ונסה מרטינז - סיליה  ג'ודי ריי - ורגה, חוקרת פרטית.  ג'ו טיפט - בובי  ספרג גריידן - טוניה סלס, אשתו הראשונה של ג'ון.  לינדזי קראפט - רות  ג'ון גץ - דווייט  ג'ואל קרטר - דניס מיהאן-שפרד, אחותו של ג'ון.:  עונה 2 ראשי אמנדה פיט - בטי ברודריק  כריסטיאן סלייטר - דן ברודריק  רייצ'ל קלר - לינדה קולקנה משני לילי דונוג'ה - טרייסי ברודריק, בתם הבכורה של בטי ודן.  מיסי פייל - קארן קינטנר  אמילי ברגל - מארי סטיוארט  הולי פיין - אוולין קרולי  לינה גאורגס - ג'נט ראוויס  טירה סקובי - בטי ברודריק בצעירותה  כריס מייסון - דן ברודריק בצעירותו  קמרון קרובטי - ראיין ברודריק, בנם הגדול של בטי ודן.  מיילס אמונס - אנתוני ברודריק, בנם הצעיר של בטי ודן.  אנה ג'ייקובי-הרון - ג'ני ברודריק, בתם הצעירה של בטי ודן.
סקירה > סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 25 בנובמבר 2018 | 13 בינואר 2019 |
|  | 2 | 8 | 8 | 31 במאי 2020 | 14 ביולי 2020 |
סקירה > עונה 1: סיפורו של ג'ון מיהאן

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי | רייטינג |
| --- | --- | --- | --- | --- | --- | --- | --- |
| 1 | 1 | Approachable Dreams | חלומות נגישים | ג'פרי ריינר | אלכסנדרה קאנינגהאם | 25 בנובמבר 2018‏ | 1.22 |
| 2 | 2 | Red Flags and Parades | נורות אזהרה וחגיגות | ג'פרי ריינר | אוון רייט | 2 בדצמבר 2018 | 1.24 |
| 3 | 3 | Remember It Was Me | תזכרי שזה אני | ג'פרי ריינר | דיאנה סון | 9 בדצמבר 2018 | 1.28 |
| 4 | 4 | Shrapnel | רסיסים | ג'פרי ריינר | אלכסנדרה קנינגהאם וסינייד דאלי | 16 בדצמבר 2018 | 1.14 |
| 5 | 5 | Lord High Executioner | לורד התליינים | ג'פרי ריינר | כריסטופר גופרד | 23 בדצמבר 2018 | 1.04 |
| 6 | 6 | One Shoe | נעל אחת | ג'פרי ריינר | אלכסנדרה קנינגהאם וקווין ג'יי היינס | 30 בדצמבר 2018 | 1.37 |
| 7 | 7 | Chivalry | אבירות | ג'פרי ריינר | אלכסנדרה קנינגהאם ולקס אדנס | 6 בינואר 2019 | 1.49 |
| 8 | 8 | This Young Woman Fought Like Hell | האישה הצעירה הזו נלחמה בכל כוחה | ג'פרי ריינר | אלכסנדרה קאנינגהאם | 13 בינואר 2019 | 1.48 |
סקירה > עונה 2: סיפורה של בטי ברודריק

|  מספר פרק |  מספר פרק בעונה |  שם הפרק באנגלית |  שם הפרק בעברית |  בימוי |  כתיבה |  תאריך שידור מקורי | רייטינג |
| --- | --- | --- | --- | --- | --- | --- | --- |
| 1 | 1 | No Fault | היעדר אשמה | מגי קיילי | אלכסנדרה קאנינגהאם | 31 במאי 2020‏ | 0.55 |
| 2 | 2 | The Turtle and the Alligator | הצב והתנין | מירה מנון | סטייסי א. ליטלג'ון | 2 ביוני 2020 | 0.89 |
| 3 | 3 | Marriage Encounter | מפגש נישואין | קאט קנדלר | ג'ולייט לשינסקי-רנה | 9 ביוני 2020 | 0.91 |
| 4 | 4 | More to It Than Fun | יש עוד דברים חוץ מהנאה | מגי קיילי | אלכסנדרה קאנינגהאם וקתרין ב. מקנה | 16 ביוני 2020 | 0.81 |
| 5 | 5 | Scream Therapy | טיפול בזעקה | מגי קיילי | אהרון קארו | 23 ביוני 2020 | 0.80 |
| 6 | 6 | The Twelfth of Never | ה-12 באף פעם | שאנון קוהלי | קווין ג'יי היינס | 30 ביוני 2020 | 0.67 |
| 7 | 7 | The Shillelagh | השיליילי | אלכסנדרה קאנינגהאם | לקס אדנס | 7 ביולי 2020 | 0.75 |
| 8 | 8 | Perception is Reality | בוחן מציאות | מגי קיילי | אלכסנדרה קאנינגהאם | 14 ביולי 2020 | 0.84 |
הפקה > פיתוח

ב-28 בינואר 2018, הוכרז כי רשת "בראבו" הזמינה את הסדרה "ג'ון הנבל", סדרת טלוויזיה חדשה שנוצרה ונכתבה על ידי אלכסנדרה קאנינגהאם. על פי הדיווחים, ההזמנה כללה שתי עונות בהן קאנינגהאם תפיק את ההפקה לצדו של ריצ'רד סאקל, צ'ארלס רובן, מארק הרצוג, כריסטופר קוון וכריסטופר ארגנטיירי. ב-8 באוקטובר 2018, הוכרז כי הסדרה תעלה לשידור ב-25 בנובמבר 2018. ב-17 במאי 2019 דווח כי הסדרה תעבור מידיה של "בראבו" לרשת "USA", לקראת עלייתה של העונה השנייה לשידור. ב-9 בספטמבר 2019 דווח כי הסדרה תהווה למעשה אנתולוגיה ושהעונה השנייה, שיתמקד בסיפורה של בטי ברודריק, תעלה לשידור ב-2 ביוני 2020.
הפקה > ליהוק

ב-26 במרץ 2018, הוכרז כי קוני בריטון לוהק לתפקיד הראשי של הסדרה. ב-3 באפריל 2018, דווח כי אריק באנה הצטרף לצוות השחקנים הראשי בדמותו של הנוכל ג'ון מיהאן. ב-14 ביוני 2018, הוכרז כי ג'ין סמארט לוהקה לתפקיד משני. ביולי 2018, דווח כי ג'ונו טמפל, ג'וליה גארנר, קווין זגרס, קייקו אגנה, ג'ון קרנה, ספרג גריידן, קליף צ'מברלין, ג'ייק אייבל ודייוויד באררה הצטרפו לצוות השחקנים. ב-16 באוגוסט 2018, הוכרז כי לינדזי קראפט לוהקה לתפקיד אורח. ב-9 בספטמבר 2019, לוהקו אמנדה פיט וכריסטיאן סלייטר לתפקידים הראשיים של העונה השנייה. ב-18 באוקטובר 2019, לוהקו מיסי פייל והולי פיין לתפקידים משניים בעונה השנייה. ב-8 בנובמבר 2019, רייצ'ל קלר הצטרפה לצוות השחקנים הראשי ואילו אמילי ברגל, לינה גאורגס, טירה סקובי וכריס מייסון הצטרפו לצוות השחקנים המשני.
הפצה > שיווק

ב-24 באוגוסט 2018, פורסמה תמונת סטילס "מבט ראשון" מהסדרה ובה הוצגו קוני בריטון ואריק באנה בדמויותיהם של דברה ניואל וג'ון מיהאן, בהתאמה. ב-17 בספטמבר 2018, יצא טיזר טריילר ראשון לסדרה. ב-8 באוקטובר 2018, יצא הטריילר הרשמי לסדרה. ב-20 בדצמבר 2018 יצא קליפ "תצוגה מקדימה" בלעדי מהסדרה.
הפצה > שידור

ב-13 בנובמבר 2018, הסדרה ערכה את בכורתה הרשמית בהוליווד בלוס אנג'לס, קליפורניה. במקור, תוכננה לבכורה אירוע השטיח האדום, אך היא בוטלה מתוך כבוד לקורבנות שריפת וולסי, שעדיין בערה במחוזות של לוס אנג'לס וונטורה. העונה הראשונה עלתה לשידור ברשת נטפליקס ברחבי העולם ב-14 בפברואר 2019, ובהמשך גם בתוך ארצות הברית עצמה בנובמבר 2019.
ג'ון הנבל: האמת המלוכלכת

ב-28 בינואר 2018, הוכרז שרשת "Oxygen" הזמינה סדרת דוקומנטרי שתשודר לצידה של הסדרה ותחקור את דמותו של ג'ון מיהאן דרך עיניהן של הנשים אותן הוא הונה. הסדרה התעתדה להיות מופקת על ידי מארק הרצוג וכריסטופר קוון. ב-14 בנובמבר 2018, דווח כי למעשה מדובר בסרט דוקומנטרי, שייקרא "ג'ון הנבל: האמת המלוכלכת", ושהוא ישודר במהלך ינואר 2019. ב-16 בדצמבר 2018, אושר שסרט הדוקומנטרי ישודר ב-14 בינואר 2019.
ביקורות > ביקורות

עונתה הראשונה של הסדרה זכתה לתגובות מעורבות וחיוביות של המבקרים עם עלייתה. באתר הביקורות "Rotten Tomatoes", העונה הראשונה מחזיקה בציון של 71% עם דירוג ממוצע של 5.51/10, על בסיס על 34 ביקורות. האתר "Metacritic", שמשתמש בממוצע משוקלל, העניק לעונה הראשונה ציון של 58 מתוך 100, על בסיס על 18 מבקרים, מה שמצביע על "ביקורות מעורבות או ממוצעות."
עונתה השנייה של הסדרה מחזיקה בציון 88% על בסיס 16 ביקורות באתר הביקורות "Rotten Tomatoes", עם דירוג ממוצע של 6.98/10. הקונצנזוס של מבקרי האתר קבע כי "אף על פי שהסיפור הסנסציוני של סיפורה של בטי ברודריק הוא לפעמים מפוזר, ביצועיה המדהימים של אמנדה פיט כאישה בזויה היא מחזה לעין." אתר הביקורות "Metacritic" העניקה לעונה השנייה ציון של 69 מתוך 100 על בסיס 8 ביקורות, דבר המציין "ביקורות חיוביות לרוב."
ביקורות > פרסים ומועמדויות

| שנה | פרס | קטגוריה | מועמד/ים | תוצאה | הערה |
| --- | --- | --- | --- | --- | --- |
| 2019 | פרס גלובוס הזהב | שחקנית הטובה ביותר - מיניסדרה או סרט טלוויזיה | קוני בריטון | מועמדות |  |
| 2019 | פרס בחירת המבקרים בטלוויזיה | השחקנית הטובה ביותר בסדרה מוגבלת או בסרט שהופק לטלוויזיה | קוני בריטון | מועמדות |  |
| 2019 | פרס בחירת המבקרים בטלוויזיה | שחקנית המשנה הטובה ביותר בסדרה מוגבלת או בסרט שהופק לטלוויזיה | ג'וליה גארנר | מועמדות |  |
ביאורים

↑  פרק הבכורה שודר לראשונה ב-15 בנובמבר 2018, באמצעות אפליקציית הסטרימינג של בראבו לפני עלייתה הרשמית של הסדרה לשידור ב-25 בנובמבר 2018.
↑  הפרק שודר במקור כ"קטע הצצה" ב-31 במאי 2020 ואחר כך שודר שוב במועדו הרשמי ב-2 ביוני 2020, דבר שהקנה לו רייטינג של 1.09 צופים.
קסטלווניה

ערך זה עוסק בסדרת אנימה מאת נטפליקס. אם התכוונתם לסדרת משחקי וידאו עליהם הסדרה מבוססת, ראו .
| --- | --- |

כותרת הפתיחה
 מבוסס על:  סדרת משחקי הווידאו "קאסלבניה" מאת "קונאמי"
 סוגה:  פנטזיה אפלה, סרט אימה, הנפשה למבוגרים 
 יוצרים:  וורן אליס
 כותבים:  וורן אליס
 מדבבים:  ראו פרק "צוות המדבבים"
 ארץ מקור:  ארצות הברית ארצות הברית
 שפות:  אנגלית 
 מספר עונות:  4 
 מספר פרקים:  32 
 תוכנית המשך:  "קסטלווניה: נוקטורנו" (2023–הווה)
 הפקה
 מפיק:  ג'ייסון ויליאמס מאקי טראשימה-פורוטה
 מפיקים בפועל:  קווין קולדה וורן אליס פרד זייברט טד ביאסלי אדי שנקר לארי טנז
 חברת הפקה:  Frederator Studios Powerhouse Animation Shankar Animation Project 51 Productions Warren Ellis Productions
 הפצה:  נטפליקס 
 מוזיקה:  טרבור מוריס
 אורך פרק:  22–31 דקות
 שידור
 רשת שידור:  נטפליקס
 תקופת שידור מקורית:  7 ביולי 2017 – 13 במאי 2021 
 קישורים חיצוניים
 אתר רשמי
 דף התוכנית ב-IMDb
 
קסטלווניה (באנגלית: Castlevania) היא סדרת אנימה-פנטזיה אפלה אמריקאית שנוצרה ונכתבה על ידי וורן אליס עבור שירות הזרמת המדיה "נטפליקס", והופקה על ידי קווין קולדה, פרד זייברט ואדי שנקר. הסדרה מבוססת על סדרת משחקי הווידאו היפנית "קאסלבניה" מאת "קונאמי"; שתי עונותיה הראשונות מבוססות על המשחק "Castlevania III: Dracula's Curse" משנת 1989 ועלילתן מגוללת את ניסיונותיהם של טרבור בלמונט, אלוקארד וסיפא בלנאדס להגן על אומת ולאכיה מפני דרקולה וחסידיו, והחל מעונתה השנייה, מתבססת הסדרה על דמויות ואלמנטים מהמשחק "Castlevania: Curse of Darkness" משנת 2005, ואילו סיפור הרקע של אלוקארד נלקח מהמשחק "Castlevania: Symphony of the Night" משנת 1997.
במקור, תוכננה הסדרה להיות סרט באורך מלא, שפותח על ידי המפיק קווין קולדה והחברה שלו, "Project 51". קולדה הצטרף לאולפני "Frederator" בשנת 2005, והמייסד פרד זייברט הסכים להשתתף בעלויות הפקת הסרט. השניים חתמו על חוזה לתסריט עם הקומיקסאי וורן אליס בשנת 2007. עם זאת, נותרה הפקת הסרט בגיהנום הפיתוח עד לשנת 2015, במהלכה נרכשו זכויות הפקתה על ידי "נטפליקס". לצוות ההפקה והפיתוח הצטרפו אולפני "Powerhouse Animation Studios", שכלל אנשי צוות שעבדו בתעשיית האנימה היפנית.
הסדרה עלתה לראשונה ל"נטפליקס" ב-7 ביולי 2017, והסתיימה בעונתה הרביעית ב-13 במאי 2021; כמו כן, זכתה הסדרה לשבחי המבקרים, ששיבחו במיוחד את הוויזואליה, עבודת ההנפשה, הדיבוב, קטעי הפעולה, אפיון הדמויות, התמות של העלילה ואת הכתיבה, אם כי קצב העלילה, במיוחד בעונות השלישית והרביעית, קיבלו ביקורות מעורבות.
סדרת ההמשך, "קסטלווניה: נוקטורנו", עלתה לשירות "נטפליקס" ב-28 בספטמבר 2023, ועלילתה מתמקדת בריכטר בלמונט, צאצאם של טרבור וסיפא; אלוקארד, אותו שב לדבב ג'יימס קליס; ומריה רנאר בתקופת המהפכה הצרפתית.
רקע עלילתי

לאחר שאשתו האנושית מועלית על המוקד, לכאורה בעוון היותה מכשפה, הערפד ולאד דרקולה טאפש מכריז שכל תושבי ולאכיה ישלמו על כך בחייהם, ומזמן צבא של שדים שמשתלט על המדינה, שוחט את האוכלוסייה ומשאיר את הניצולים לחיות חיי פחד וחוסר אמון. בלית ברירה, מתגייס טרבור בלמונט, הבן החי האחרון בשושלת אגדית של ציידי מפלצות שירדו מגדולתם ונודו, למלחמה נגד כוחותיו של דרקולה, בסיוע הקוסמת סיפא בלנאדס ובנו הערפד-למחצה של דרקולה, אלוקארד.
צוות המדבבים > מוצגים לראשונה בעונה הראשונה

ריצ'רד ארמיטאג' – טרבור בלמונט, הבן האחרון לשבט בלמונט, שושלת-דם אגדית של ציידי מפלצות שירדו מגדולתם ונודו בקרב שאר ציידי המפלצות.
ג'יימס קליס – אדריאן "אלוקארד" טאפש, בנם הערפד-למחצה של דרקולה וליסה טאפש, המבקש להגן על האנושות מפני אביו.
גרהם מקטביש – ולאד דרקולה טאפש (עונות 1–2, 4), ערפד עתיק-יומין הנשבע לנקום באנושות על רצח אשתו, ליסה, ולשם כך מזמן צבא של מפלצות במטרה להרוג את כל תושבי ולאכיה.
אלחנדרה ריינוסו – סיפא בלנאדס, קוסמת המשתייכת לקבוצת הדוברים ונכדתו של "הזקן", שביכולתה לתפעל קסם-יסוד רב-עוצמה.
מתיו פרויר – הבישוף (עונות 1–2), איש דת מושחת המורה על העלתה למוקד של ליסה טאפש בעוון כישוף, שמאוחר יותר ממונה לתפקיד הבישוף של גרסיט.
אמילי סוואלו – ליסה טאפש (עונות 1–2, 4), אשתו האהובה של דרקולה שהועלתה על המוקד בטרגובישטה לאחר שהואשמה בהיותה מכשפה.
טוני אמנדולה – "הזקן" (עונה 1), סבה של סיפא ומנהיג קבוצת דוברים המסייעת לאנשי גרסיט.
צוות המדבבים > מוצגים לראשונה בעונה השנייה

תיאו ג'יימס – הקטור (עונות 2–4), מכשף אפל שנקרא לשרת את דרקולה במלחמתו נגד האנושות.
אדטוקומבו מ'קורמק – אייזק (עונות 2–4), מכשף אפל וחסיד נאמן של דרקולה העוזר לו להוביל את צבאו.
ג'יימי מארי – קרמילה (עונות 2–4), פילגשתו של דרקולה וחברה במועצת המלחמה שלו, המבקשת לגזול את כס המלוכה שלו; מנהיגת "מועצת האחיות".
פיטר סטורמר – גודברנד (עונה 2), ערפד ויקינגי שנקרא לשרת את דרקולה בקרב נגד ולאכיה.
צוות המדבבים > מוצגים לראשונה בעונה השלישית

ג'סיקה בראון פינדלי – לנור (עונות 3–4), החברה הדיפלומטית ב"מועצת האחיות".
רילה פוקושימה – סומי (עונה 3), סייף וצייד ערפדים מיפן.
ג'ייסון אייזקס – השופט (עונה 3), מנהיג עיירת לינדנפלד, הנחוש לשמור על שלום וסדר בעיירה בכל מחיר.
ג'סמין אל מסרי – מורנה (עונות 3–4), החברה האסטרטגית ב"מועצת האחיות".
איוונה מיליצ'ביץ' – סטריגה (עונות 3–4), החברה הצבאית ב"מועצת האחיות".
נאביד נגהבאן – סאלה (עונה 3), מנהיג הנזירים של לינדנפלד.
ביל ניג'י – סן ז'רמן (עונות 3-4), אדם מוזר החוקר ממלכה המכונה "המסדרון האינסופי".
טורו אוצ'יקדו – טאקה (עונה 3), קשת וצייד ערפדים מיפן.
גילדארט ג'קסון – עיני-זבובים (עונות 3–4), שד שנוצר על ידי אייזק.
לאנס רדיק – הקפטן (עונה 3), פיראט המתיידד עם אייזק ומסייע לו.
ברברה סטיל – מירנדה (עונה 3), קשישה בעלת כוחות קסם המסייעת לאייזק.
צוות המדבבים > מוצגים לראשונה בעונה הרביעית

מלקולם מקדואל – וארני (עונה 4), ערפד יהיר מלונדון וסוכן לשעבר של דרקולה המבקש להחיות את אדונו.
טוקס אולגונדוי – זמפיר (עונה 4), השומר הראשי של בית המשפט המחתרתי של טרגוביסטה הנלחם נגד יצורי הלילה.
מרשה תומסון – גרטה מדנסטי (עונה 4), סייפת ממוצא קרתגי הנלחמת ביצורי לילה.
טיטוס ווליבר – ראטקו (עונה 4), חייל-ערפד סלאבי אכזרי המסייע לווארני במשימתו להחיות את דרקולה.
כריסטין אדמס – האלכימאית (עונה 4), קוסמת רבת-עוצמה השוכנת ב"מסדרון האינסופי" ושולטת בו.
מתיו ווטרסון – דראגן (עונה 4), גנרל-ערפד המסייע לווארני במשימתו להחיות את דרקולה.
סקירה > סקירת סדרה

| עונה | עונה | פרקים | פרקים | הוזרמה לראשונה (ארצות הברית)> הפרק הראשון | הוזרמה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 4 | 4 | 7 ביולי 2017 | 7 ביולי 2017 |
|  | 2 | 8 | 8 | 26 באוקטובר 2018 | 26 באוקטובר 2018 |
|  | 3 | 10 | 10 | 5 במרץ 2020 | 5 במרץ 2020 |
|  | 4 | 10 | 10 | 13 במאי 2021 | 13 במאי 2021 |
הפצה

עונתה הראשונה של הסדרה עלתה לשירות הזרמת המדיה של "נטפליקס" ב-7 ביולי 2017. עונתה השנייה של הסדרה עלתה לשירות ב-26 באוקטובר 2018; עונתה השלישית עלתה לשירות ב-5 במרץ 2020; ואילו עונתה הרביעית והאחרונה עלתה לשירות ב-13 במאי 2021.
הפצה > הפצה למדיה ביתית

עונתה הראשונה של הסדרה הופצה בפורמטי בלו-ריי ו-DVD ב-4 בדצמבר 2017 בהפצת "Viz Media". יחד עם פרקי העונה הראשונה נכללו תוספות שהציגו את לוחות הסטוריבורד, גלריות אמנות ורצפים אנימטיים של תהליך ההנפשה. העונה השנייה הופצה בפורמט בלו-ריי ב-5 בנובמבר 2018. העונה השלישית הופצה ב-23 במרץ 2020, והכילה תיעודים מתוך הפאנל של הסדרה בהשתתפות צוות המדבבים וההפקה מכנס הקומיק-קון, ניו יורק 2019. העונה הרביעית שוחררה בפורמטי בלו-ריי ו-DVD ב-19 ביולי 2021.
ביקורות > אחוזי צפייה

לדברי "Parrot Analytics", הייתה הסדרה לסדרת המקור הדיגיטלית הפופולרית ביותר בארצות הברית במהלך השבוע של 6–19 ביולי 2017, כשעבורה נוצרו 23,175,616 "ביטויי דרישה" בממוצע. לפי "Parrot Analytics", "ביטויי דרישה" מציינים את "הביקוש הכולל של הקהל לסדרה בתוך המדינה", ונמדדים על ידי הפעלת תוכן הסדרה בשירות ההזרמה, הורדות פיראטיות וכן פעילות ואזכורים במדיות החברתיות.
הסדרה נשאה בתואר "הסדרה הדיגיטלית השביעי המבוקשת ביותר" בארצות הברית עד ל-11 באוקטובר 2017. עד לשלהי 2017, הפכה הסדרה לסדרת המקור הדיגיטלית ה-15 המבוקשת ביותר בשנה החולפת בארצות הברית, עם ממוצע של 18,137,196 "ביטויי דרישה" לאורך השנה. הסדרה הייתה גם לאחת מ-20 סדרות המקור הדיגיטליות המבוקשות ביותר בשנה החולפת בבריטניה (מקום 20), יפן (מקום רביעי), ברזיל (מקום 10), מקסיקו (מקום 11), צרפת (מקום 13), קנדה (מקום 14), גרמניה (מקום 19) ואוסטרליה (מקום 20).
עוד בטרם הופצה העונה השנייה, על פי דיווחים וניתוחים פנימיים של "נטפליקס", צברה הסדרה קרוב ל-30 מיליון צופים ברחבי העולם והפכה לאחת מתוכניות ההנפשה המקוריות המצליחות ביותר שלה.
ביקורות > עונה 1

באתר הביקורות "Rotten Tomatoes" ניתנה לעונתה הראשונה של הסדרה הציון 83% על בסיס 29 ביקורות, עם דירוג ממוצע של 10/10. בקונצנזוס המבקרים של האתר נכתב כי ”"קסטלווניה" מציעה עיבוד חזותי מרהיב ומשכנע בעונתה הראשונה הכה-קצרה.” סדרה זו נחשבת לעיבוד הראשון למשחק וידאו בתולדות האתר שקיבל ציון "טרי". באתר הביקורות המשוקללות "Metacritic", קיבלה העונה הראשונה את הציון 71/100 על בסיס 6 ביקורות, דבר הנחשב ל"ביקורות חיוביות לרוב".
בביקורתו עבור "Colider", העניק דייב טרומבור לסדרה ארבעה כוכבים מתוך חמישה, שיבח את הכימיה בין צוות המדבבים והשווה את האלימות בסדרה לשל אנימות כמו "Ninja Scroll". מספר ביקורות נוספות גם הם שיבחו את צוות המדבבים, ובמיוחד את גרהם מקטביש וריצ'רד ארמיטאג'. בביקותה של "IGN" קיבל וורן אליס שבחים על הכתיבה וגישתו לחומר המקור, אם כי סוייג שחלק מההומור שלו צורם במקצת. באתר "The Verge" ניתנה לסדרה ביקורת מעורבת, בה צוין כי הגור אינו תורם לתחושת הסכנה ומרגיש "צעקני בכוונה", אם כי לסדרה, על אף הקלישאות הרבות שבה, קיים פוטנציאל רב. מנגד, בביקורתו עבור "Uproxx" ביקר דן סייץ לשלילה את הסדרה, וכתב כי לסדרה קיימת בעיית קצב במסגרת העלילה, וכי מפיקי הסדרה התאמצו יותר מדי למצוא עומק בעלילת המסגרת של סדרת משחקי הווידאו עליה היא מבוססת.
ביקורות > עונה 2

באתר הביקורות "Rotten Tomatoes", קיבלה עונתה השנייה של הסדרה את הציון 100%, עם דירוג ממוצע של 9.3/10, על בסיס 17 ביקורות. בקונצנזוס המבקרים נכתב כי {{"קסטלווניה" נועצת את ניביה במומחיות ערפדית במהלך עונה שנייה כיפית להפליא שנהנית מתחושת קנה-מידה מורחבת ומספר פרקים המאפשרים לסדרה לפרוש במלואה את כנפיה העוריות.}}
"IGN" העניקה לעונה השנייה את הציון 10/10, ושיבחה את גישתו של אליס לסדרה כסדרה "שנונה ומודעת לעצמה מספיק על מנת לצחוק על עצמה כשצריך". בביקורת של "Colider", ציין דייב טרומבור בשנית כי "אין כאן חוליה חלשה בצוות המדבבים". עם זאת, רוב הביקורת הופנתה בעיקר לקצב התקדמות העלילה ועל זמן המסך שניתן לחצר המלוכה של דרקולה. בביקורתו עבור "GameSpot", הביע מייקל רוז'ו את אכזבתו מכך שטרבור ובני בריתו בילו את רוב זמנם בספרייה, וכי דרקולה "לא ממש עושה כלום בעלילה. בכל פרקים שראינו עד כה יש פלשבק אחד קצר שבו הוא טובח במועצה של סוחרים שפגעו בו, אבל זה לא מקדם את העלילה". רוז'ו סיכם כי סצנות הפעולה בוצעו והונפשו בצורה יצירתית, אך שצוות המדבבים החדש קיבל פיתוח דמויות נוסף על חשבון הדמויות הקודמות, שנשארו "לטחון מים". גם באתר "Film School Rejects" הובעה ביקורת דומה, וצוין כי העונה השנייה הייתה יותר כבת-ליווי לעונה הראשונה, אם כי מקטביש ושאר צוות המדבבים זכו שוב לשבחים רבים.
ביקורות > עונה 3

בדומה לשתי עונותיה הקודמות, גם העונה השלישית זכתה לביקורות חיוביות; באתר הביקורות "Rotten Tomatoes", קיבלה העונה השלישית את הציון 95%, עם דירוג ממוצע של 10/10, על בסיס 19 ביקורות. בקונצנזוס המבקרים נכתב כי ”העונה השלישית המונפשת להפליא של "קסטלווניה" ממשיכה להתבסס על הלור של המשחקים על ידי צלילה עמוקה יותר לתוך פיתוח הדמויות שלה עם הומור, לב והרבה אקשן עקוב מדם.”
בביקורתו על העונה השלישית עבור "Colider", שיבח דייב טרומבור את סצנות הפעולה והכריז על הסדרה כ"אחת מעיבודי משחקי הווידאו הטובים ביותר שנעשו אי-פעם". הכרזה זו זכתה לחיזוק מצד "IGN", שכינתה את הסדרה כ"עיבוד משחק הווידאו הטוב ביותר שיש". בנוסף לכך, זכו כתיבתו של אליס על בסיס חומר המקור וביצועיהם של צוות המדבבים לשבחים.
ביקורות > עונה 4

בדומה לשלוש עונותיה הקודמות, גם העונה הרביעית זכתה לשבחי הביקורות; באתר הביקורות "Rotten Tomatoes", קיבלה העונה הרביעית את הציון 100%, עם דירוג ממוצע של 10/10, על בסיס 13 ביקורות. בקונצנזוס המבקרים של האתר נכתב כי ”כחוויה מתגמלת ופרידה מרה-מתוקה, עונתה הרביעית של "קסטלווניה" היא סיום מנצח לסדרה בעלת מבנה מקצועי.”
"IGN" שיבחה את יכולתה של הסדרה לסיים את העלילה בסוף מספק שאינו מרגיש מואץ. ושיבחה בנוסף את הנפשת הסדרה וביצועיהם של צוות המדבבים. בביקורת שכתב עבור "פורבס" מתח פול טאסי ביקורת על קצב העלילה בתחילת העונה, אך סיכם כי בסופה, הייתה העונה הרביעית "מצוינת" ו"חזרה במלוא כוחה לשיא" לאחר עונה שלישית ממוצעת.
המשך

ביולי 2019, נמסר לראשונה על פיתוחה של סדרת המשך, ללא מעורבותו של וורן אליס (עקב האשמות הנוגעות להתנהגות מינית בלתי הולמת). במאי 2021, אושרה רשמית הפקתה של סדרה חדשה, שתכלול דמויות חדשות ולא תשמש כספין אוף ישיר של הסדרה המקורית, אלא תהווה סדרת המשך עצמאית שתתמקד במלחמתם של ריכטר בלמונט, צאצאם של טרבור וסיפא, ומריה רנאר, בערפדים ובשדים בשנת 1792, במהלך המהפכה הצרפתית. במהלך האירוע הווירטואלי של "נטפליקס", "2022 Geeked Week", הוכרז על שמה הרשמי של הסדרה, "קסטלווניה: נוקטורנו". הסדרה עלתה לראשונה במהלך שנת 2023, ועלילת עונתה הראשונה שאבה אלמנטים וחומרים ממשחק הווידאו "Castlevania: Rondo of Blood" משנת 1993 ומשחק ההמשך שלו, "Castlevania: Symphony of the Night" משנת 1997.
גברת פלטשר

| --- | --- |
 מבוסס על:  גברת פלטשר 
 סוגה:  סדרת להט"ב, סדרה המבוססת על ספר 
 יוצרים:  טום פרוטה
 בימוי:  קארי בראונשטיין (2 פרקים), ג'יליאן רובספייר (2 פרקים), ליזל טומי (2 פרקים), ניקול הולופסנר (פרק אחד)
 שחקנים:  קתרין האן, ג'קסון ויט, ג'ן ריצ'רדס
 ארץ מקור:  ארצות הברית 
 שפות:  אנגלית
 מספר פרקים:  7 
 הפקה
 הפצה:  HBO Max 
 שידור
 רשת שידור:  HBO 
 תקופת שידור מקורית:  27 באוקטובר 2019 – 8 בדצמבר 2019
 קישורים חיצוניים
 www.hbo.com/mrs-fletcher
 דף התוכנית ב-IMDb
 
גברת פלטשר (Mrs. Fletcher) היא מיני-סדרה קומית אמריקאית המבוססת על רומן באותו שם משנת 2017 שכתב טום פרוטה. הסדרה עלתה לשידור ב-27 באוקטובר 2019 ברשת HBO וכללה 7 פרקים.
רקע ועלילה

הסדרה עלתה לשידור במקור ב-27 באוקטובר 2019. בישראל שודרה הסדרה ב-Yes‏HOT ו-סלקום tv. עבודת הבימוי של שבעת הפרקים חולקה בין ארבע במאיות, שביימו בנפרד את פרקי הסדרה.
הסדרה עוסקת באיב, גרושה בשנות הארבעים לחייה, אשר בנה היחיד ברנדן יצא זה עתה ללמוד בקולג'. איב מגלה את עולם הפורנו והאוננות. הסדרה עוקבת גם אחר קורותיו של בנה בקולג'.
שחקנים

איב פלטשר (מקי) (קתרין האן) - בשנות הארבעים לחייה, מנהלת בית אבות. גרושה ואם לילד. חזרה לשם נעוריה בפרק האחרון.
ברנדן פלטשר (ג'קסון וייט) בנה של איב. יש לו אח נוסף אוטיסט מנישואיו השניים של אביו.
ג'וליאן (אוון טיג) - למד בתיכון עם ברנדן והיה מושא להצקותיו. משתתף בסדנת כתיבה יוצרת עם איב.
מרגו (ג'ן ריצ'רדס) - טרנסג'נדר ית מלמדת בסדנת כתיבה יוצרת, שבה משתתפים איב וג'וליאן.
שחקנים > שחקני משנה

זאק (קמרון בויס) - שותפו של ברנדן לחדר במעונות
קרטיס (איפדנסי ראשאד) - משתתף בסדנת הכתיבה
רוי (ביל ריימונד) - קשיש שהתגורר בבית האבות.
ג'ו (דומיניק לומברדוזי) - בנו של רוי.
אמנדה (קאתי קרשאו) - חברה ועמיתה לעבודה של איב.
טד (ג'וש המילטון) - הגרוש של איב ואביו של ברנדן
קול (ג'סמין קפאס ג'ונס) - לומדת בקולג' של ברנדן
ג'יין (קייסי וילסון) - חברה של איב
הערות שוליים

↑  [https://m.imdb.com/title/tt8304608/fullcredits/director?ref_=m_ttfc_1 
Full Cast & Crew: Mrs. Fletcher (2019– )
Series Directed by] באתר imdb
↑  סמדר שילוני, "גברת פלטשר": לשם שינוי HBO סיפקו אמירה אמיתית ולא רק פרובוקציה מינית, באתר ynet, 29 באוקטובר 2019
טיטאנים (סדרת טלוויזיה, 2018)

| --- | --- |

הסמליל הרשמי של הסדרה
 מבוסס על:  "הטיטאנים הצעירים" בוב הייני וברונו פרמיאני מארב וולפמן וג'ורג' פרז
 סוגה:  גיבורי-על פעולה הרפתקאות מדע בדיוני סדרת נעורים
 יוצרים:  עקיבא גולדסמן ג'ף ג'ונס גרג ברלנטי
 כותבים:  עקיבא גולדסמן, ג'ף ג'ונס, גרג ברלאנטי 
 בימוי:  בראד אנדרסון 
 שחקנים:  ברנטון ת'ווייטס טיגן קרופט אנה דיופ ראיין פוטר
 ארץ מקור:  ארצות הברית 
 שפות:  אנגלית 
 מקום התרחשות:  דטרויט, וושינגטון די. סי., גות'אם סיטי, שיקגו, Covington, טרברס סיטי, וינה, כדור הארץ 9 
 מספר עונות:  4 
 מספר פרקים:  49 (נכון ל־11 במאי 2023) 
 תוכנית המשך:  סיירת האבדון
 הפקה
 מפיק:  ג'ף ג'ונס 
 מפיקים בפועל:  עקיבא גולדסמן ג'ף ג'ונס גרג ברלנטי שרה שכטר
 חברת הפקה:  Weed Road Pictures Berlanti Productions DC Entertainment חטיבת הטלוויזיה של האחים וורנר
 הפצה:  חטיבת הטלוויזיה של האחים וורנר
 אתר צילומים:  טורונטו, אונטריו
 טכניקת צילום:  מצלמה יחידה 
 מוזיקה:  קלינט מנסל, קווין קיינר 
 שידור
 רשת שידור:  DC Universe (סטרימינג) 
 רשת שידור בישראל:  נטפליקס
 תקופת שידור מקורית:  12 באוקטובר 2018 – 11 במאי 2023
 קישורים חיצוניים
 אתר רשמי
 דף התוכנית ב-IMDb
 
טיטאנים (באנגלית: Titans) היא סדרת רשת אמריקאית, שפתחה את השקת שירות הזרמת המדיה של DC קומיקס,‏ DC Universe (אנ'), שמזרים עיבודים ותכנים המבוססים על דמויות מחוברות הקומיקס שלהן. עקיבא גולדסמן, ג'ף ג'ונס וגרג ברלנטי יצרו את הסדרה, שמככבים בה ברנטון ת'ווייטס כדיק גרייסון/רובין, מנהיג הטיטאנים, לצדם של אנה דיופ, טיגן קרופט, וראיין פוטר שמגלמים בהתאמה את דמויותיהם של סטארפייר, רייבן וביסט בוי. עונתה הראשונה של הסדרה כוללת 11 פרקים והיא עלתה לשידור לראשונה ב-12 באוקטובר 2018. לקראת הבכורה של הסדרה, הסדרה חודשה לעונה שנייה.
סדרת לייב אקשן שתתבסס על קבוצת הטיטאנים הצעירים נכנסה לפיתוח בספטמבר 2014 עבור ערוץ הכבלים TNT, כשגולדסמן ומארק היימס כתבו את הפיילוט. הפיילוט הוזמן בדצמבר 2014, אך לא יצא לפועל ובינואר 2016 הכריז ערוץ הכבלים TNT שלא יתקדם עם הפרויקט. באפריל 2017, הוכרז כי הסדרה פותחה מחדש עבור שירות הזרמת המדיה החדש של DC קומיקס,‏ DC Universe (אנ'), תחת הפקתם ופיתוחם של גולדסמן, ג'ונס וברלנטי. בספטמבר 2017, ברנטון ת'ווייטס לוהק לדמותו של דיק גרייסון, ושלושת חברי הקבוצה האחרים לוהקו בין אוגוסט לאוקטובר 2017. ב-15 בפברואר 2019 עלתה סדרת ספין אוף בשם "סיירת האבדון".
בישראל הסדרה זמינה לצפייה דרך נטפליקס.